stanford-oval/wikipedia huggingface dataset:
עונת 2018/2019 בסרייה א'
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | יובנטוס | 38 | 28 | 6 | 4 | 70 | 30 | 40 | 90 | זכייה בליגה העפלה לשלב הבתים של ליגת האלופות |
| 2 | נאפולי | 38 | 4 | 7 | 7 | 74 | 36 | 38 | 79 | העפלה לשלב הבתים של ליגת האלופות |
| 3 | אטאלנטה | 38 | 20 | 9 | 9 | 77 | 46 | 31 | 69 | העפלה לשלב הבתים של ליגת האלופות |
| 4 | אינטר | 38 | 20 | 9 | 9 | 57 | 33 | 24 | 69 | העפלה לשלב הבתים של ליגת האלופות |
| 5 | מילאן | 38 | 19 | 11 | 8 | 55 | 36 | 19 | 68 |  |
| 6 | רומא | 38 | 18 | 12 | 8 | 66 | 48 | 18 | 66 | העפלה לשלב הבתים בליגה האירופית |
| 7 | טורינו | 38 | 16 | 15 | 7 | 52 | 37 | 15 | 63 | העפלה לשלב המוקדמות השני בליגה האירופית |
| 8 | לאציו | 38 | 17 | 8 | 13 | 56 | 46 | 10 | 59 | העפלה לשלב הבתים בליגה האירופית |
| 9 | סמפדוריה | 38 | 15 | 8 | 15 | 60 | 51 | 9 | 53 |  |
| 10 | בולוניה | 38 | 11 | 11 | 16 | 48 | 56 | 8− | 44 |  |
| 11 | ססואולו | 38 | 9 | 16 | 13 | 53 | 60 | 7− | 44 |  |
| 12 | אודינזה | 38 | 11 | 10 | 17 | 39 | 53 | 14− | 43 |  |
| 13 | ספאל | 38 | 11 | 9 | 18 | 44 | 56 | 12− | 43 |  |
| 14 | פארמה | 38 | 10 | 11 | 17 | 41 | 61 | 20− | 42 |  |
| 15 | קליארי | 38 | 10 | 11 | 17 | 36 | 54 | 18− | 41 |  |
| 16 | פיורנטינה | 38 | 8 | 17 | 13 | 47 | 45 | 2 | 41 |  |
| 17 | גנואה | 38 | 8 | 14 | 16 | 39 | 57 | 18− | 38 |  |
| 18 | אמפולי | 38 | 10 | 8 | 20 | 51 | 70 | 19– | 38 | ירידה לסרייה ב' |
| 19 | פרוזינונה | 38 | 5 | 10 | 23 | 29 | 69 | 40− | 25 | ירידה לסרייה ב' |
| 20 | קייבו ורונה | 38 | 2 | 14 | 22 | 25 | 75 | 50− | 17 | ירידה לסרייה ב' |
↑  מילאן הורחקה מהשתתפות בשלב הבתים של הליגה האירופית עקב הפרת חוקי הפייר פליי הפיננסי.
↑  לאציו העפילה לשלב הבתים של הליגה האירופית בעקבות הזכייה בגביע האיטלקי.
↑  לקייבו הופחתו 3 נקודות לאחר רישום שקרי בבקרה התקציבית.
פרסים

| פרס | זוכה | מועדון |
| --- | --- | --- |
| השוער המצטיין | סלובניה סמיר הנדנוביץ' | אינטר |
| שחקן ההגנה | סנגל קאלידו קוליבאלי | נאפולי |
| קשר העונה | סרביה סרגיי מילינקוביץ'-סאביץ' | לאציו |
| חלוץ העונה | איטליה פאביו קוואליארלה | סמפדוריה |
| השחקן הצעיר המצטיין | איטליה ניקולו זניולו | רומא |
| שחקן העונה | פורטוגל כריסטיאנו רונאלדו | יובנטוס |
סטטיסטיקות

| מיקום | שחקן | מועדון | שערים |
| --- | --- | --- | --- |
| 1 | איטליה פאביו קוואליארלה | סמפדוריה | 26 |
| 2 | קולומביה דובאן ספאטה | אטאלנטה | 23 |
| 3 | פולין קשישטוף פיונטק | גנואה/מילאן | 22 |
| 4 | פורטוגל כריסטיאנו רונאלדו | יובנטוס | 21 |
| 5 | פולין ארקדיוש מיליק | נאפולי | 17 |
| 6 | איטליה פרנצ'סקו קאפוטו | אמפולי | 16 |
| 6 | בלגיה דריס מרטנס | נאפולי | 16 |
| 6 | איטליה אנדראה פטנגה | ספאל | 16 |
| 6 | איטליה לאונרדו פאבולטי | קליארי | 16 |
| 10 | איטליה אנדראה בלוטי | טורינו | 15 |
| 10 | איטליה צ'ירו אימובלה | לאציו | 15 |
| מיקום | שחקן | קבוצה | בישולים |
| --- | --- | --- | --- |
| 1 | ארגנטינה אלחנדרו גומס | אטאלנטה | 11 |
| 1 | בלגיה דריס מרטנס | נאפולי | 11 |
| 3 | ספרד חוסה קאייחון | נאפולי | 10 |
| 3 | ספרד סוסו | מילאן | 10 |
| 5 | ארגנטינה רודריגו דה פול | אודינזה | 8 |
| 5 | איטליה פאביו קוואליארלה | סמפדוריה | 8 |
| 5 | איטליה מנואל לצארי | ספאל | 8 |
| 5 | פורטוגל כריסטיאנו רונאלדו | יובנטוס | 8 |
| 9 | קולומביה דובאן ספאטה | אטאלנטה | 7 |
| 9 | טורקיה ג'נגיז אינדר | רומא | 7 |
| 9 | בוסניה והרצגובינה ראדה קרוניץ' | אמפולי | 7 |
| 9 | סלובניה יוסיפ איליצ'יץ' | אטאלנטה | 7 |
הערות שוליים

↑  רונאלדו זוכה בפרס ה-MVP של העונה
↑  רשמי: המשחקים של גנואה ושל סמפדוריה נדחו
↑  רשמי: דה רוסי עוזב את רומא
↑  סרחיו פליסייר פורש
↑  ברצאלי מודיע על פרישה ממשחק פעיל
↑  מורטי מודיע על פרישה
↑  לקייבו הופחתו 3 נקודות.
| עונות במפעל הראשון בחשיבותו בכדורגל האיטלקי |
| --- | --- | --- |
| טרום סרייה א' | 1898 • 1899 • 1900 • 1901 • 1902 • 1903 • 1904 • 1905 •  1906 • 1907 • 1908 • 1909 • 1909/1910 • 1910/1911 • 1911/1912 • 1912/1913 • 1913/1914 • 1914/1915 • 1919/1920 • 1920/1921 • 1921/1922 (FIGC) / ‏1921/1922 (CCI)‏ • 1922/1923 • 1923/1924 • 1924/1925 • 1925/1926 • 1926/1927 • 1927/1928 • 1928/1929 |  |
| הסרייה א' | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 •  1936/1937 •  1937/1938 •  1938/1939 •  1939/1940 • 1940/1941 • 1941/1942 • 1942/1943 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
Vigilante Shit

| --- | --- |

 שיר בביצוע טיילור סוויפט
 מתוך האלבום Midnights
 יצא לאור:  21 באוקטובר 2022
 שפה:  אנגלית
 אורך:  2:44
 חברת תקליטים:  ריפבליק
 כתיבה:  טיילור סוויפט
 הפקה:  ג'ק אנטונוף, טיילור סוויפט
 דגימת קול
 קובץ • עזרה
"Vigilante Shit" הוא שיר שהוקלט ונכתב על ידי הזמרת-יוצרת האמריקאית טיילור סוויפט. את השיר הוציאה ב-21 באוקטובר 2022 לאור חברת התקליטים ריפבליק רקורדס, כרצועה השמינית מתוך אלבום האולפן העשירי של סוויפט, Midnights. ההפקה בוצעה על ידי סוויפט בשותפות עם ג'ק אנטונוף, והיא נחשבת למינימלסטית מאוד. הבסיס שלה בנוי על מקצבים שונים מז'אנר הטראפ ומצלילהם של הבס ותופי סנר. מילותיו עוסקות סביב נקמה המכוונת לאויב אנונימי. נושא הפמיניזם בא רבות לידי ביטוי לאורך השיר.‏ "Vigilante Shit" הגיע למקום התשיעי בבילבורד גלובל 200, ודורג בין עשרת השירים הפותחים בקנדה, מלזיה, הפיליפינים וארצות הברית. כמו כן, הוא נכלל ברשימת השירים של סיבוב ההופעות השישי של סוויפט, "The Eras Tour".
רקע

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק השני, שפורסם כמה ימים לאחר מכן, הכריזה סוויפט על כותרת השיר, "Vigilante Shit".‏
"Vigilante Shit" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. סוויפט ביצעה אותו לראשונה במופע הראשון של סיבוב ההופעות שלה, "The Eras Tour", שנערך בגלנדייל שבאריזונה, כחלק מרשימת השירים.
ניתוח מוזיקלי

אורכו של "Vigilante Shit" עומד על שתי דקות וארבעים וארבע שניות – הרצועה הקצרה ביותר במהדורה הסטנדרטית של Midnights.‏ כמו כן, הוא השיר היחידי באלבום שנכתב על ידי סוויפט לבדה. בדומה לשאר השירים, הוא הופק על ידה בשותפות עם אנטונוף. הפקתו תוארה כמינימליסטית מאוד, והיא בנויה על מקצב טראפ בעל צלילי תופי סנר אלקטרוניים וגיטרת בס. הוא משלב מנגינת סינתיסייזר ומוטיבים מסוגת ההיפ הופ. בריטני ספנוס ממגזין ה-Rolling Stone תיארה את הז'אנר כ"פופ אפל".
הצלחה מסחרית

ביום הראשון לצאתו צבר "Vigilante Shit" למעלה מ-11.8 מיליון השמעות בספוטיפיי – השיר השביעי המושמע ביותר בפלטפורמה באותו היום (ששת השירים לפניו היו גם כן מתוך האלבום Midnights). הוא נשאר בעשרים השירים הוויראליים בספוטיפיי במשך שישה שבועות, כשבשיאו הגיע למקום התשיעי. כמו כן, הוא הוצב באותו מקום במצעד הבילבורד גלובל 200.
לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Vigilante Shit" דורג באותו שבוע במקום העשירי עם 32.2 מיליון השמעות בסטרימינג, 6,400 עותקים דיגיטליים ו-424,000 השמעות איירפליי ברדיו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. בקנדה הוט 100 הגיע בשיאו למקום התשיעי, ואף זכה ב-16 בנובמבר לתואר זהב מאיגוד תעשיית ההקלטות במדינה.
בשאר העולם נכנס "Vigilante Shit" למצעדי הסינגלים בפיליפינים (9), אוסטרליה (10), מלזיה (10), פורטוגל (12), איסלנד (17), וייטנאם (18), הודו (20), לוקסמבורג (24), דרום אפריקה (24), שווייץ (39), הונגריה (40), שוודיה (41), ספרד (63) וצרפת (133).
הופעות חיות

סוויפט סיצעה את השיר במהלך סיבוב ההופעות "The Eras Tour". הריקוד על הכיסא במהלך השיר הוא הרגע המועדף על סוויפט במופע כולו.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 9 |  |
|  עולמי | בילבורד גלובל ללא ארצות הברית | 10 |  |
|  אוסטרליה | מצעד הסינגלים האוסטרלי | 10 |  |
|  איסלנד | הפלייליסט | 17 |  |
|  ארצות הברית | בילבורד הוט 100 | 10 |  |
|  ארצות הברית | מצעד שירי הסטרימינג | 9 |  |
|  ארצות הברית | מצעד השירים הדיגיטליים | 14 |  |
|  דרום אפריקה | אנטרטיינמנט מוניטורינג אפריקה | 20 |  |
|  הודו | IMI | 20 |  |
|  הונגריה | Rádiós Top 40 | – |  |
|  הונגריה | מצעד 40 שירי הסטרימינג | 40 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 9 |  |
|  הממלכה המאוחדת | מצעד השירים הדיגיטליים | 100 |  |
|  הפיליפינים | בילבורד הפיליפינים | 9 |  |
|  וייטנאם | וייטנאם הוט 100 | 18 |  |
|  יוון | IFPI Greece | 7 |  |
|  לוקסמבורג | בילבורד | 24 |  |
|  ליטא | AGATA | 27 |  |
|  מלזיה | RIM | 18 |  |
|  סינגפור | RIAS | 9 |  |
|  סלובקיה | ČNS IFPI | 34 |  |
|  ספרד | PROMUSICAE | 63 |  |
|  פורטוגל | מצעד הסינגלים הפורטוגזי | 12 |  |
|  צ'כיה | מצעד 100 הסינגלים הדיגיטליים | 33 |  |
|  צרפת | SNEP | 133 |  |
|  קנדה | קנדה הוט 100 | 9 |  |
|  קנדה | מצעד השירים הדיגיטליים | 40 |  |
|  שוודיה | סוורייטופליסטן | 41 |  |
|  שווייץ | מצעד שירי הסטרימינג | 39 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | זהב | 20,000 |
| הממלכה המאוחדת (BPI) | כסף | 200,000 |
| קנדה (Music Canada) | זהב | 40,000 |
סיכום
| בכל העולם | — | 330,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
בת'סדה

| --- | --- |

פוטומונטז' של בת'סדה
 מדינה:  ארצות הברית ארצות הברית
 מדינה:  מרילנד מרילנד
 מחוז:  מונטגומרי
 על שם:  Bethesda Meeting House 
 שטח:  34.2 קמ"ר
 גובה:  97 מטרים
 אוכלוסייה:  ‏
  ‑ ביישוב העירוני:  68,056 (2020)
 קואורדינטות:  38°59′05″N 77°05′41″W﻿ / ﻿38.9848265°N 77.0946459°W﻿ / 38.9848265; -77.0946459 
 אזור זמן:  UTC -5
  מפת מיקום  מפה מפורטת   (למפת ארצות הברית מוגדלת) ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בת'סדה(למפת ארצות הברית רגילה) ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בת'סדה(למפת מרילנד רגילה) אנאפוליס בולטימור פרדריק רוקוויל הייגרסטאון סולסברי קמברלנד וושינגטון דלאוור פנסילבניה מע. וירג'יניה וירג'יניה האוק. האטל. בת'סדה(למפת מרילנד מוגדלת) אנאפוליס בולטימור פרדריק רוקוויל הייגרסטאון סולסברי קמברלנד וושינגטון דלאוור פנסילבניה מע. וירג'יניה וירג'יניה האוק. האטל. בת'סדה  he tabBackground:;tabBorder:#aaa;defaultTab:0;
 
בת'סדה (באנגלית: Bethesda) היא קהילה שאינה תאגיד עירוני ויישוב לצורכי מפקדים (CDP), השוכן בדרום מחוז מונטגומרי שבמדינת מרילנד, ארצות הברית. הקהילה נמצאת צפון-מערבית לבירת ארצות הברית, וושינגטון די. סי. הקמפוס הראשי של המכונים הלאומיים לבריאות והמרכז הרפואי הצבאי הלאומי וולטר ריד שוכנים בבת'סדה, כמו גם מטות של מוסדות ממשלה ותאגידים אחרים בהם לוקהיד מרטין.
ב-2014 דורגה בת'סדה על פי פורבס במקום הראשון בארצות הברית מבחינת השכלת תושביה ובדירוג ההכנסה הממוצעת למשפחה על פי מגזין טיים.
כקהילה בלתי מאוגדת, אין לבת'סדה גבולות רשמיים. מפקד האוכלוסין של ארצות הברית מגדירה מקום לצורכי למפקד בשם "בת'סדה". הסקר הגאולוגי של ארצות הברית הגדיר את בת'סדה כ"אזור" ולא כהתיישבות עירונית, שונה במקצת מהגדרת מפקד האוכלוסין. על פי הערכות שפורסמו על ידי מפקד האוכלוסין ב-2020, הקהילה מנתה בשנה זו אוכלוסייה בת 68,056 תושבים.
הערות שוליים

↑  דהיינו לא כפופה לשום שלטון מקומי
↑  סוזן אדמס, הערים המשכילות ביותר בארצות הברית, באתר פורבס, 30 ביולי 2014 (באנגלית)
↑  Top Earning Towns, באתר מגזין טיים, 19 בספטמבר 2014 (באנגלית)
| --- | --- |
בקרת זהויות :  NLI: 987007561807705171  BNE: XX5857896  BnF: cb153393109 (data)  GND: 4080387-9  LCCN: n79054836  MusicBrainz: 64ba9ddd-8143-4cf5-bd4b-390e758de77d  NKC: ge399173  SUDOC: 196227038  VIAF: 133677395   WorldCat (עם VIAF): 133677395 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
סנפיר (אי)

| --- | --- |

 נתונים גאוגרפיים
 מיקום:  ים סוף 
 קואורדינטות:  27°56′N 34°43′E﻿ / ﻿27.93°N 34.71°E﻿ / 27.93; 34.71
 שטח:  33±1 קילומטר רבוע
 אורך:  8.7 קילומטר
 רוחב:  5.9 קילומטר
 נתונים מדיניים
 מדינה:  ערב הסעודית ערב הסעודית
 אוכלוסייה:  0
  (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף סנפיר(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף סנפיר
 
סַנַפִיר (בערבית: جزيرة صنافير, בתעתיק מדויק: ג'זירת צנאפיר) הוא אי בים סוף במבוא למפרץ אילת. כיום בשליטת ערב הסעודית, ולפני כן היה בשליטת מִצְרַים.
גאוגרפיה

אורכו המרבי של האי הוא 9 קילומטרים ורוחבו המרבי – 6 קילומטרים. שטחו 33 קילומטרים רבועים. האי שומם וגבעי ברובו. הגבעות הגבוהות בו מגיעות לגובה 100 מטר מעל פני הים. החוף הסעודי נמצא כ-15 קילומטר מצפון, והוא שומם, פרוץ ומרובה שרטונים.
האיים סנפיר וטיראן, הנמצא מערבית לו, נמצאים במצרי טיראן, המפרידים בין ים סוף ובין מפרץ אילת. בין שני האיים נמצא שרטון גדול הנקרא "שעב אבו תנון".
היסטוריה

האי שייך לערב הסעודית, אך הוחכר למִצְרַים בעקבות שליטת ישראל על אילת שהחלה עם סיום מלחמת העצמאות.
במבצע קדש ב-1956 השתלט חיל הים הישראלי על המְצָרִים ועל האיים סנפיר וטיראן, אך עם נסיגת צה"ל מסיני ומעזה, נסוג גם מהאי סנפיר. במלחמת ששת הימים שוב השתלט חיל הים הישראלי על המְצָרִים ועל האיים סנפיר וטיראן. ישראל שלטה בסנפיר במשך 15 השנים הבאות, אך בניגוד לאי טיראן, שהיה מאויש בעמדה צבאית ישראלית, סנפיר היה ריק לחלוטין. במסגרת הסכם השלום בין ישראל למצרים והנסיגה מסיני הוחזרו האיים לשליטת מִצְרַים באפריל 1982.
באפריל 2016 הושג הסכם בין מִצְרַים וערב הסעודית להחזרת השליטה באי לידי ערב הסעודית, יחד עם האי טיראן. על פי ההסכם, ערב הסעודית תהייה מחויבת להסכמים שעליהם חתמה מִצְרַים עם ישראל, ובכללם נוכחות הכוח הרב-לאומי. ההסכם כולל גם הקמת גשר בין שתי המדינות מעל מצרי טיראן. הגשר יקשר את ראס א־שייח' חמיד שבסעודיה עם שארם א-שייח', ולפי אחת החלופות יעבור באי סנפיר. ההסכם נתקל בקשיים חוקתיים ובהתנגדות מקומית במִצְרַים ובית המשפט העליון לעניינים מינהליים במִצְרַים אף קבע שהאיים טיראן וסנפיר שייכים למִצְרַים, ואין להעבירם לסעודיה. עם זאת, ב-24 ביוני 2017, נשיא מצרים, עבד אל-פתאח א-סיסי, אישר את העברת האיים סנפיר וטיראן לערב הסעודית ובמרץ 2018, לאחר קבלת הסכמה ישראלית, אישר בית המשפט הגבוה לערעורים במצרים את העברת האיים לערב הסעודית.
בשנת 2022 סוכם על פינוי הכח הרב לאומי מהאיים ובשנת 2023 נפרש משמר הגבול הסעודי באי.
טבע

האי נכלל בשמורת הטבע המצרית ראס מוחמד. טיראן וסנפיר מהווים מוקד משיכה לצַפָּרים בהיותם תחנה במסלול נדידת הציפורים בין אפריקה ואירופה. רוב אוכלוסיית החסידה הלבנה עוברת באזור. כמו כן מקנן באיים שחף לבן-עין (Larus leucophthalmus), שהוא מין אנדמי לאזור ים סוף.
הערות שוליים

↑  זאב וילנאי, סיני עבר והווה, הוצאת אחיעבר, 1969
↑  איתי בלומנטל ויואב זיתון, האיים שהיו בשליטת ישראל עוברים לסעודיה: "צחיחים וקסומים", באתר ynet, 13 באפריל 2016
↑   ג'קי חורי, גילי כהן, אי-פי, המתנה של א-סיסי למלך סעודיה: האיים טיראן וסנאפיר בים סוף, באתר הארץ, 11 באפריל 2016
↑  "ישפיע על ההסכם עם ישראל": מצרים וסעודיה במגעים לשינוי הגבול הימי, באתר וואלה, 11 באפריל 2016
↑  אייל זיסר, בחזרה למיצרי טיראן וסנפיר, באתר ישראל היום, 11 באפריל 2016
↑  יאסר עוקבי, ‏מזרח תיכון חדש: גשר באורך 50 ק"מ יחבר בין מצרים לסעודיה, באתר מעריב אונליין, 11 באפריל 2016
↑  מכה לסיסי: העליון ביטל את העברת האיים בים האדום לסעודיה, באתר וואלה, 16 בינואר 2017
↑  רועי קייס, סופית: "האיים הישראליים" של מצרים יועברו לסעודיה, באתר ynet, 24 ביוני 2017
↑  באישור ישראל: טיראן וסנפיר יועברו לסעודיה, באתר ישראל היום, 5 במרץ 2018
↑   בן סמואלס, ביידן הודיע כי המשקיפים באיים שבשליטת סעודיה בים סוף יעזבו, באתר הארץ, 15 ביולי 2022
איתמר אייכנר, הסכם עם סעודיה: כוח הפקחים יעזוב את האיים האסטרטגיים שהיו בשליטת ישראל, באתר ynet, 16 ביולי 2022
↑  משמר הגבול הסעודי נפרס באיים טיראן וסנפיר - Nziv.net, באתר Nziv.net, ‏30 במאי 2023
↑  שחף לבן עין, באתר "תצפית"
לואי השמיני, מלך צרפת

הכתרתם של לואי השמיני ובלנקה, נסיכת קסטיליה בריימס, 1223. מיניאטורה מתוך "הכרוניקות הגדולות של צרפת", 1450
לואי השמיני, מלך צרפת (בצרפתית: Louis VIII de France;‏ 5 בספטמבר 1187 – 8 בנובמבר 1226), הידוע גם בכינוי "האריה" (בצרפתית: Louis VIII le Lion) היה מלך צרפת השמיני משושלת הקאפטינגים.
ילדותו ונישואיו

לואי נולד ב-5 בספטמבר 1187 בפריז, בנם הבכור של פיליפ השני מלך צרפת ורעייתו הראשונה איזבל דה אנו (אנ'). ב-23 במאי 1200, כשהיה בן 12 בלבד, נישא לבת גילו בלנקה, נסיכת קסטיליה לאחר משא ומתן ממושך בין אביו לדודהּ של בלנקה, ג'ון, מלך אנגליה. לזוג נולדו שנים-עשר ילדים, חלקם מתו סמוך ללידתם וחלקם מתו בצעירותם:
פיליפ (1209–1218) – מת בגיל 8. לפני מותו הושא לאנייס מדונזי (צר').
לואי (1214–1270) – ירש את אביו כלואי התשיעי, מלך צרפת. נישא למרגריט מפרובאנס.
רובר (1216–1250) – רוזן ארטואה, נישא למתילד מבראבנט (אנ'). נהרג בקרב אל מנסורה שבמצרים במהלך מסע הצלב השביעי.
ז'אן (1219–1232) – רוזן אנז'ו ומן. מת בגיל 13 שנים.
אלפונז (אנ') (1220–1271) – רוזן פואטו (אנ') ואוברן. נישא לז'אן, רוזנת טולוז.
איזבל (1225–1269) – סירבה להינשא לקונרד הרביעי, מלך גרמניה בשל אדיקותה ובמקום זאת ייסדה מנזר המוקדש לקלרה הקדושה מאסיזי. בשנת 1521 הוכרזה כקדושה נוצרייה.
שארל (1226–1285) – מלך נאפולי וסיציליה. נישא לביאטריס, רוזנת פרובאנס.
המלחמה באנגליה

ב-1216 מרדו הברונים האנגליים במלכם וקראו לנסיך לואי לפלוש לאנגליה כדי להגן עליהם כתמורה לכתר ממלכת אנגליה. לואי נשלח לאנגליה על ידי אביו, המלך פיליפ, עמד בראש הצבא המלכותי של צרפת, לחם במלך ג'ון, ובאפריל 1216 הוכרז בלונדון כמלך אנגליה למרות התנגדותו של האפיפיור אינוקנטיוס השלישי. חודשים מספר לאחר מכן הייתה בידו יותר ממחצית הממלכה, אולם לאחר שנה וחצי של מלחמה, ואחרי מותו של המלך ג'ון, ערקו רוב הברונים המורדים בחזרה לצד האנגלי. לואי ניסה לכבוש את דובר ולהגן על מאחזו בטירת לינקולן, אך ידם של הצרפתים הייתה על התחתונה. לואי נסוג ללונדון וקרא לעזרת צרפת, אך צי האוניות שנשלח לעזרתו הושמד בידי האנגלים ליד חופי דובר, והוא חתם על הסכם למבת' (ספטמבר 1217) שלפיו ויתר על כל תביעותיו לכתר האנגלי תמורת פיצוי כספי.
מלך צרפת

ב-14 ביולי 1223 נפטר אביו של לואי, המלך פיליפ השני, וחודש לאחר מכן הוכתר בקתדרלת ריימס המלך החדש בשם לואי השמיני. כמו אביו, המשיך לואי לחפש נקם בממלכה האנגלית האנגווינית, וב-1224 הוא כבש את חבל פואטו ואת חבל סיינטונז', שהיו חלק מנחלתם של מלכי אנגליה בצרפת.
מספר חודשים לאחר עלייתו לשלטון אסר לואי השמיני על לקיחת הלוואות מיהודים, מנהג שהיה מקובל מאוד בימי הביניים בשל העובדה שהלוואה בריבית קצוצה הייתה אסורה על נוצרים על פי חוקי הדת. האציל היחיד שהתנגד לכך היה תאובאלד הרביעי, רוזן שמפן ולעתיד מלך נווארה, שהיה יריב גדול למלך בכל מהלך תקופת שלטונו.
בשנת 1225, הציע המלך לואי השמיני לאפיפיור הונוריוס השלישי לנשל מנחלותיו את הרוזן ריימונד השביעי מטולוז, שלא טרח לדכא את המינות הקתרית בדרום צרפת, תמורת הסכמתו של האפיפיור לספח את חבל לנגדוק שבדרום צרפת לנחלותיו של המלך. ב-1226 כבש לואי השמיני את העיר אביניון שבפרובאנס, ויצא למסע צלב נגד הקתרים שבלנגדוק.
מותו

בדרכו חזרה לפריז חלה לואי השמיני בדיזנטריה, ונפטר ב-8 בנובמבר 1226 בארמון מונפסייה שבחבל אוברן במרכז צרפת. הוא נקבר בקבר המלכותי שבבזיליקת סן-דני שליד פריז.
בנו לואי התשיעי ירש את כס המלוכה הצרפתי, אך מאחר שעם מות אביו היה בן 11 בלבד שימשה אימו, בלנקה, נסיכת קסטיליה, כעוצרת בשמו.
Surface Pressure

| --- | --- |

 שיר בביצוע ג'סיקה דארו
 מתוך האלבום Encanto (Original Motion Picture Soundtrack)
 יצא לאור:  19 בנובמבר 2021
 סוגה:  רגאטון
 שפה:  אנגלית
 אורך:  3:22
 חברת תקליטים:  וולט דיסני רקורדס
 כתיבה:  לין-מנואל מירנדה
 לחן:  לין-מנואל מירנדה
 הפקה:  לין-מנואל מירנדה
"Surface Pressure" (בתרגום חופשי: "לחץ על פני השטח"; בדיבוב בעברית: "לחץ") הוא שיר בסגנון רגאטון מתוך סרט הקולנוע "אנקאנטו" של חברת וולט דיסני, אשר הולחן, נכתב והופק על ידי לין-מנואל מירנדה. השיר יצא לאור על ידי וולט דיסני רקורדס כחלק מהפסקול Encanto ב-19 בנובמבר 2021. השיר מבוצע במקור על ידי ג'סיקה דארו (אנ'), שדיבבה בסרט את דמותה של לואיסה מדריגל. השיר מתאר את התמודדותה של לואיסה, שבידיה כישרון קסום בדמות כוח פיזי רב, עם הלחץ שבהיותה האחות הגדולה שיש לסמוך עליה במשפחה.
השיר זכה להצלחה מסחרית במצעדי המוזיקה ברחבי העולם, והקנה לדארו הופעות ראשונות אי פעם בחלק מהם. הוא הגיע למקום השמיני בבילבורד הוט 100, והפך את "אנקאנטו" לסרט הראשון של דיסני שמתוכו יצאו שני שירים שהגיעו לעשרת המקומות הראשונים במצעד, יחד עם "We Don't Talk About Bruno" שכבש את ראש המצעד. במצעדים האחרים, "Surface Pressure" הגיע בשיאו למקום השלישי במצעד הסינגלים הבריטי, למקום השמיני באירלנד, למקום ה-12 בקנדה, למקום ה-18 באוסטרליה ולמקום ה-26 בניו זילנד. כמו כן, השיר הגיע למקום התשיעי במצעד בילבורד גלובל 200. מבקרי המוזיקה שיבחו את התוכן הלירי של השיר, את הטכניקות הווקאליות של דארו ואת ההפקה שאינה אופיינית לשירי דיסני המסורתיים.
רקע

השיר הוא שיר מתוך הפסקול Encanto שמושמע במהלך סרט הקולנוע "אנקאנטו" של חברת וולט דיסני, כאשר זהו הסרט ה-60 של אולפני ההנפשה של וולט דיסני. השיר מוצג כרצועה הרביעית בפסקול הסרט, שיצא ב-46 שפות. הוא הולחן ונכתב על ידי לין-מנואל מירנדה. מירנדה לקח חלק בעבר בעבודה על פסקול הסרט "מואנה" משנת 2016, שהוא גם של דיסני. השיר מבוצע במקור על ידי השחקנית והזמרת האמריקאית ג'סיקה דארו (אנ'), שדיבבה בסרט את דמותה של לואיסה מדריגל. בסרט, השיר "Surface Pressure" עוסק בדמותה של לואיסה מדריגל, אחת מאחיותיה הבכורות של הדמות הראשית מיראבל מדריגל.